“Soliqlar va boshqa majburiy to‘lovlarga penya hisoblash tartibi to‘g‘risidagi Nizomni tasdiqlash haqida”gi qarorga o‘zgartirishlar kiritish to‘g‘risida

O‘zbekiston Respublikasi Soliq kodeksi (O‘zbekiston Respublikasi qonun hujjatlari to‘plami, 2007-y., 52 (I)-son), O‘zbekiston Respublikasi “Davlat soliq xizmati to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 1997-y., 9-son, 232-modda) 7-moddasiga va O‘zbekiston Respublikasi Prezidentining 2011-yil 24-avgustdagi PF-4354-son “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qo‘shimcha chora-tadbirlar to‘g‘risida”gi Farmoniga (O‘zbekiston Respublikasi qonun hujjatlari to‘plami, 2011-yil, 34-35-son, 344-modda) muvofiq O‘zbekiston Respublikasi Davlat soliq qo‘mitasi qaror qiladi:
 1. O‘zbekiston Respublikasi Davlat soliq qo‘mitasining 2007-yil 11-sentabrdagi 2007-54-sonli “Soliqlar va boshqa majburiy to‘lovlarga penya hisoblash tartibi to‘g‘risidagi Nizomni tasdiqlash haqida”gi qaroriga (ro‘yxat raqami 1724, 2007-yil 9-oktabr) (O‘zbekiston Respublikasi qonun hujjatlari to‘plami, 2007-yil, 41-42-son, 422-modda) ilovaga muvofiq o‘zgartirishlar kiritilsin. 
 2. Mazkur qaror rasmiy e’lon qilingan kundan e’tiboran kuchga kiradi.
 1. Muqaddima quyidagi tahrirda bayon etilsin:
 “O‘zbekiston Respublikasi Soliq kodeksi (O‘zbekiston Respublikasi qonun hujjatlari to‘plami, 2007-y., 52 ( I )-son), O‘zbekiston Respublikasi “Davlat soliq xizmati to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 1997-y., 9-son, 232-modda) 7-moddasiga va O‘zbekiston Respublikasi Prezidentining 2011-yil 24-avgustdagi PF–4354-son “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qo‘shimcha chora-tadbirlar to‘g‘risida”gi Farmoniga (O‘zbekiston Respublikasi qonun hujjatlari to‘plami, 2011-y., 34-35-son, 344-modda) muvofiq O‘zbekiston Respublikasi Davlat soliq qo‘mitasi qaror qiladi:”.
 2. Nizomda:
 a) muqaddima quyidagi tahrirda bayon etilsin:
 “Mazkur Nizom O‘zbekiston Respublikasi Soliq kodeksi (O‘zbekiston Respublikasi qonun hujjatlari to‘plami, 2007-y., 52 (I)-son) va O‘zbekiston Respublikasi “Davlat soliq xizmati to‘g‘risida”gi Qonuniga (O‘zbekiston Respublikasi Oliy Majlisining Axborotnomasi, 1997-y., 9-son, 232-modda) muvofiq qonun hujjatlarida belgilangan muddatlarda to‘lanmagan soliqlar va boshqa majburiy to‘lovlar bo‘yicha penya hisoblash va undirish tartibini belgilaydi hamda zimmasiga soliqlar va boshqa majburiy to‘lovlarni to‘lash majburiyati yuklatilgan jismoniy shaxslar, yuridik shaxslar va ularning alohida bo‘linmalariga (bundan keyingi o‘rinlarda — soliq to‘lovchilar) taalluqlidir.”;
 b) 1-band quyidagi tahrirda bayon etilsin:
 “1. Ushbu Nizomda quyidagi tushunchalar qo‘llaniladi:
 soliqlar va boshqa majburiy to‘lovlar — budjet, davlat maqsadli jamg‘armalari va budjetdan tashqari Ta’lim va tibbiyot muassasalarini rekonstruksiya qilish, mukammal ta’mirlash va jihozlash jamg‘armasiga majburiy pul to‘lovlari; 
 ortiqcha to‘langan summa — soliqlar va boshqa majburiy to‘lovlarning to‘langan hamda to‘lash uchun hisoblangan summasi o‘rtasidagi ijobiy farq summasi; 
 soliq to‘lovchining shaxsiy kartochkasi — soliqlar va boshqa majburiy to‘lovlarning, shuningdek penya va jarimalarning hisoblangan hamda to‘langan summalarining hisobi yuritiladigan belgilangan shakldagi hujjat;
 soliq qarzi — soliqlar va boshqa majburiy to‘lovlar bo‘yicha qarz summasi, shu jumladan O‘zbekiston Respublikasi Soliq kodeksida belgilangan muddatida to‘lanmagan moliyaviy sanksiyalar;
 penya — soliq qarzi summasidan, belgilangan to‘lov muddatidan keyingi kundan boshlab to‘langan kunga qadar, to‘lov kunini ham o‘z ichiga olgan davr uchun qonun hujjatlarida belgilangan miqdorda hisoblab yoziladigan moliyaviy sanksiya.”;
 v) 2-banddagi “shaxsiy hisobvaraqalari”degan so‘zlar “soliq to‘lovchining shaxsiy kartochkasi” degan so‘zlar bilan almashtirilsin;
 g) 3-banddagi “Boqimanda”, “soliq to‘lovchining shaxsiy hisobvaraqlarida” va “soliq to‘lovchi shaxsiy hisobvaraqalarida” degan so‘zlar tegishincha “Soliq qarzi”, “soliq to‘lovchining shaxsiy kartochkalarida” degan so‘zlar bilan almashtirilsin; 
 d) 4—9-bandlar quyidagi tahrirda bayon etilsin:
 “4. Penya soliq to‘lovchilarning shaxsiy kartochkalarida aks ettirilgan, soliq qarzi summasidan to‘lov muddati tugagan kundan boshlab har bir kechiktirilgan kun uchun 0,033 foiz miqdorida hisoblanadi.
 Keltirilgan misoldan kelib chiqib hisoblangan penya summasi 1 815 so‘mni (220000 x 25 kun x 0,033%) tashkil etadi.
 5. Soliq qarzi summasining soliq to‘lovchi tomonidan ortiqcha to‘langan summa miqdoriga teng qismiga penya hisoblanmaydi. Soliqlar va boshqa majburiy to‘lovlar bo‘yicha ortiqcha to‘langan summalar mavjudligi davlat soliq xizmati organlari tomonidan tasdiqlanishi lozim.
 Keltirilgan misoldan kelib chiqib, jami soliq qarzi va ortiqcha to‘langan summalar teng qiymatni, ya’ni nol qoldiqni tashkil qiladi, mos ravishda penya hisoblanmaydi.
 6. Jami ortiqcha to‘langan summalar soliq qarzi summalaridan oshib ketganda penya hisoblanmaydi.
 Keltirilgan misoldan kelib chiqib, jami ortiqcha to‘langan summa soliq qarzi summalaridan oshib ketadi, mos ravishda penya hisoblanmaydi.
 7. Hisoblangan penya summasi soliqlar va boshqa majburiy to‘lov turlari bo‘yicha har bir soliq va majburiy to‘lov bo‘yicha soliq qarzi summalarining jami soliq qarzi summasidagi ulushidan kelib chiqib taqsimlanadi.
 Bu misolda 160 000 so‘m soliq qarzi qoldiq summasiga 1 320 so‘m miqdorida hisoblangan penya summasi, qo‘shilgan qiymat solig‘i (23,5%) va foyda solig‘i (76,5%) bo‘yicha soliq qarzi summalarining jami soliq qarzi summasidagi ulushlariga mos ravishda taqsimlanadi. 
 8. Penya miqdori tegishli soliq va boshqa majburiy to‘lovlar bo‘yicha soliq qarzi summasidan oshib ketishi mumkin emas.
 1-misol:
 Soliq to‘lovchi 01.02.2012-y. holatiga foyda solig‘i bo‘yicha 500 000 so‘m soliq qarziga ega va shu summaga hisoblangan penya summasi 80 000 so‘mni tashkil etadi. Soliq to‘lovchi 10.02.2012-y. kuni foyda solig‘i bo‘yicha 300 000 so‘m soliq qarzini qopladi, mos ravishda, soliq qarzi summasi shu kunga 200 000 so‘mni tashkil qildi. Dyemak, 01.02.2012-yildan 10.02.2012-y. (shu kun ham hisob-kitobda inobatga olingan holda) davriga 1 650 so‘m penya hisoblanib, jami penya summasi 81 650 so‘mni tashkil etdi.
 2-misol:
 Keltirilgan 1-misoldagi soliq to‘lovchi bo‘yicha 10.02.2012-y. holatiga foyda solig‘idan soliq qarzi 200 000 so‘mni, hisoblangan penya 81 650 so‘mni tashkil etdi. Soliq to‘lovchi 15.02.2012-y. kuni foyda solig‘i bo‘yicha 150 000 so‘m soliq qarzini qopladi, mos ravishda, shu kunga soliq qarzi summasi 50 000 so‘mni hosil qildi. Dyemak, 11.02.2012-yildan 15.02.2012-y. (shu kun ham inobatga olinadi) davriga 330 so‘m penya hisoblanib, yakuniy penya summasi 81 980 so‘mni tashkil qildi. 16.02.2012-yildan boshlab penya hisoblanmaydi, sababi ilgari hisoblangan penya summasi soliq qarzini qoldiq summasidan (200 000 so‘m — 150 000 so‘m = 50 000 so‘m) oshib ketadi.
 9. Hisoblangan penya summasi soliq qarzi mavjud soliqlar va boshqa majburiy to‘lov turlari bo‘yicha taqsimlanadi, lekin ilgari hisoblangan penya summasi soliq qarzi summasiga teng yoki oshib ketgan soliq turlari bo‘yicha soliq to‘lovchining shaxsiy kartochkalarida aks ettirilmaydi.
 e) 10-band o‘z kuchini yo‘qotgan deb hisoblansin.
 3. Mazkur o‘zgartirishlar O‘zbekiston Respublikasi Moliya vazirligi bilan kelishilgan.